《不寐》
元代·方回

孤灯独榻夜难晨，秋气初寒展转频。
每怪未尝成梦寐，自怜何苦费精神。
非关世事兼身事，欲学贤人与圣人。
更著冰霜当七十，向来虚费几青春。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。